Venstres ledelse var talstærkt repræsenteret ved partiformandens tale på Folkemødets hovedscene i Allinge: Næstformand Kristian Jensen var opvarmning for politisk ordfører Inger Støjberg og herefter opvarmning for Lars Løkke Rasmussens tale.

Løkke annoncerede fra scenen Venstres kommende udspil til en ny udlændingepolitik:

- For fremtiden skal vi have flere udlændinge til Danmark, som bidrager til vores velstand. Jeg ønsker kort sagt et åbent Danmark, for dem der kan og vil. Men et hermetisk lukket Danmark, for dem, der ikke vil.

Venstre vil have reglerne for familiesammenføring strammet, og kriminelle udlændinge skal ud af landet. Udspillet kommer efter sommeren.

Skælder ud på ThorningI samme åndedrag ønsker Venstre og Lars Løkke en afstemning om det danske retsforbehold, så Danmark igen at blive med i det fælles europæiske politisamarbejde, Europol.

Før Løkke fik ordet, var der lidt politisk standup på scenen.

Inger Støjberg indledte sin opvarmningstale med at beklage, at Helle Thorning-Schmidt brugte sin tale fredag på at skælde ud på Venstre. Hun sluttede med en munter erkendelse:

- Der ét sted, hvor Helle Thorning er bedre end os i Venstre: Det er i opposition. Eller måske nærmere i kommission.

Da klapsalverne havde lagt sig tog Kristian Jensen ordet igen og foreslog denne aftale med Socialdemokraterne:

- Hvis de holder op med at lyve om vores politik, så undlader vi at sige sandheden om deres.

Klapsalver og bifald til næstformanden på den tætpakkede cirkusplads, hvor en række midaldrende kvinder lod latteren få fri løb på de forreste rækker.

Løkke foreslår valgkamp uden mudderkast

Lars Løkke Rasmussen indledte sin tale med at rose Folkemødet, 'en ægte dansk tradition'. Der var ingen fis eller personangreb fra partiformanden, men Løkke fik da skudt ind, at Venstre har holdt sine løfter fra valgnatten - modsat regeringen må man forstå:

- Vi ville være konsekvente og konstruktive i opposition. Og vi har holdt vores løfte, sagde Lars Løkke Rasmussen og remsede op af aftaler, Venstre har indgået med Thornings regering.

Venstre og regeringen forhandler i år vækstpakke, beskæftigelsesreform og en justering af energiforliget.

- Forhandlingerne (om vækstpakken, red.) har ligget stille en stund. Men jeg rendte da på Bjarne Corydon oppe på gågaden i går, så nu er vi i gang igen, sagde Lars Løkke Rasmussen og mindede om, at det hvad konjunkturen angår 'lysner i horisonten'.

Lars Løkke sluttede med en opfordring til, at den kommende valgkamp ikke skal bruges til at pege fingre: